b"\n_START_ARTICLE_\nIhmisten kansallinen kokous (Ghana)\n_START_PARAGRAPH_\nIhmisten kansallinen kokous (People's National Convention (PNC)) on ghanalainen sosialistinen puolue, joka ajaa Kwame Nkrumahin ajatteluun pohjautuvaa politiikkaa. Puolue on perustettu 27. hein\xc3\xa4kuuta 1992. Puheenjohtajana toimii Bernard Mornah.\n_START_SECTION_\nHistoria\n_START_PARAGRAPH_\nGhanan presidentti Hilla Limann syrj\xc3\xa4ytettiin vallankaappauksessa vuonna 1981. Sotilashallinto kielsi puolueet. Vuonna 1992 sotilashallinto salli j\xc3\xa4lleen puolueet, jolloin Limann perusti Ihmisten kansallisen kokouksen (PNC). H\xc3\xa4n johti PNC:t\xc3\xa4 nelj\xc3\xa4 vuotta.\n_START_SECTION_\nVaalimenestys\n_START_PARAGRAPH_\nPNC on osallistunut kaikkiin kansallisiin vaaleihin lukuun ottamatta puolueen perustamisvuotta 1992, jolloin se boikotoi muiden oppositiopuolueiden tavoin parlamenttivaaleja."